Prijedlog dopune dnevnog reda 25. Sjednice Gradskoga vijeća Grada Sinja
Predlagatelj: Klub Vijećnika SDP-HNS

.
Točka: 
 Prijedlog Zaključka o osudi i ograđivanju od događanja prilikom obilježavanja Dana državnosti 25.06.2016. godine
Predlagatelj 
 Klub Vijećnika SDP-HNS
U Sinju, 27.06.2016.g

GRADSKO VIJEĆE GRADA SINJA
n/p predsjednica, Ivana Šabić
Na temelju članka 35. Statuta Grada Sinja („ Službeni glasnik Grada Sinja „ br. 10/09 i 02/13 ) i članka 70. st. 2. Poslovnika Gradskog vijeća  Grada Sinja („ Službeni glasnik Grada Sinja  „br. 09/10 i 02/13) predlaže se donošenje Zaključka o osudi i ograđivanju od događanja prilikom obilježavanja Dana državnosti 25.06.2016. godine.
U skladu  s člankom  72. Poslovnika Gradskog vijeća Grada Sinja („ Službeni glasnik Grada Sinja „ br. 02/10 i 02/13) obrazloženje u ime predlagatelja davati će predstavnik Kluba vijećnika, SDP -HNS
Predsjednik Kluba vijećnika, SDP –HNS

Stipe Jadrijević Cvrlje
OBRAZLOŽENJE

uz prijedlog Zaključka  o osudi i ograđivanju od događanja prilikom obilježavanja Dana državnosti 25.06.2016. godine 
I. Pravni temelj

  Pravni temelj za donošenje prijedloga sadržan  je u članku čl. 35. Zakona o lokalnoj i područnoj (regionalnoj) samoupravi (NN 33/01, 60/01, 125/05, 109/07, 125/08, 36/09, 150/11 i 144/12) i članka 35. Statuta Grada Sinja („Službeni glasnik Grada Sinja“ broj 10/09 i 2/13)
II. Ocjena stanja , osnovna pitanja, koja se uređuju ovim prijedlogom, te svrha koja se želi postići uređenjem odnosa na predloženi tekst 

Ustav Republike Hrvatske u članku 3. kaže:

„Sloboda, jednakost, nacionalna ravnopravnost i ravnopravnost spolova, mirotvorstvo, socijalna pravda, poštivanje prava čovjeka, nepovredivost vlasništva, očuvanje prirode i čovjekova okoliša, vladavina prava i demokratski višestranački sustav najviše su vrednote ustavnog poretka Republike Hrvatske i temelj za tumačenje Ustava“.
Ustav  Republike Hrvatske u članku 14. Kaže:

„Svatko u Republici Hrvatskoj ima prava i slobode, neovisno o njegovoj rasi, boji kože, spolu, jeziku, vjeri, političkom ili drugom uvjerenju, nacionalnom ili socijalnom podrijetlu, imovini, rođenju, naobrazbi, društvenom položaju ili drugim osobinama.“

Grupa građana predvođena predsjednikom HVIDRA-e grada Sinja dana 25.06.2016. u Sinju, prigodom obilježavanja Dana državnosti povrijedila je vlasništvo, kao i pravo i slobodu djelovanja slobodnih građana Republike Hrvatske, članova Hrvatske udruge Antifašističkih boraca i antifašista kojima se pridružio legalno izabrani gradski vijećnik SDP-a, što je u suprotnosti s prednjim odredbama Ustava RH.
 S obzirom na navedeno predlažemo da Gradsko vijeće  Grada Sinja, kao najviše predstavničko tijelo izabrano od građana Grada Sinja donese zaključak kojim će bezrezervno osuditi i ograditi se od ovoga događaja koje je izazvalo zgražanje i neodobravanje građana ovoga Grada.

III. Procjena sredstava potrebnih za provođenje Odluke, te način njihova osiguranja

Za provođenje ove odluke nisu potrebna financijska sredstva.
IV. Tekst prijedloga Odluke s obrazloženjem

U prilogu se dostavlja tekst Prijedloga  Zaključka o osudi i ograđivanju od događanja prilikom obilježavanja Dana državnosti 25.06.2016. godine 
V. Tekst važeće Odluke 

------------
VI. Prilozi
-----------------

· prijedlog

Na temelju  čl. 35. Zakona o lokalnoj i područnoj (regionalnoj) samoupravi (NN 33/01, 60/01, 125/05, 109/07, 125/08, 36/09, 150/11 i 144/12) i članka 35. Statuta Grada Sinja („Službeni glasnik Grada Sinja“ broj 10/09 i 2/13), Gradsko vijeće Grada Sinja, na svojoj 25. sjednici održanoj dana 27. lipnja  2016. godine, donosi
 

ZAKLJUČAK
o osudi i ograđivanju od događanja prilikom obilježavanja Dana državnosti 25.06.2016. godine

Gradsko vijeće Grada Sinja osuđuje i ograđuje se od događanja prilikom obilježavanja Dana državnosti 25.06.2016. godine ispred Spomen obilježja poginulim hrvatskim braniteljima u Domovinskom ratu u Spomen parku Hrvatskih branitelja Domovinskog rata.  
Obvezuje se Predsjednica Gradskoga vijeća da na adekvatan način o ovome Zaključku izvijesti javnost.

Ovaj Zaključak objaviti će se u „Službenom Glasniku Grada Sinja“.
Gradsko vijeće Grada Sinja
Klasa:

Urbroj:
Sinj , 27. lipnja 2016. god.

Predsjednica Gradskog vijeća 
Ivana Šabić, prof.
